**KISKŐRÖS VÁROS JEGYZŐJE**

## ELŐTERJESZTÉS

(a Képviselő-testület 2022. január 26-i ülésére)

**TÁRGY: A POLGÁRMESTER ILLETMÉNYÉNEK MEGÁLLAPÍTÁSA**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 64. § (1) bekezdése alapján:

„64. § (1) A polgármester tisztségét főállásban vagy társadalmi megbízatásban látja el.”

Domonyi László főállású polgármesterként került megválasztásra.

A főállású polgármester megbízatásának időtartamára havonta illetményre jogosult. A polgármester illetményét és költségtérítését a hatályos jogszabályok alapján a képviselő-testület a 134/2019. (X.30.) számú határozatában az alakuló ülésen megállapította.

A polgármester illetményére vonatkozó szabályokat az Mötv. tartalmazza, amely 2022. január 1. napjával módosításra került.

Az Mötv. vonatkozó 2022. január 1. napjától hatályos rendelkezései értelmében:

„71. § (2) A megyei jogú város polgármestere, a fővárosi kerületi önkormányzat polgármestere megbízatásának időtartamára havonta illetményre jogosult, amelynek összege 1 300 000 forint.

(4) A polgármester illetménye a (2) bekezdésben meghatározott összeg

f) 75%-a a 10 001-30 000 fő lakosságszámú település polgármestere esetében;”

Fenti jogszabály értelmében, a polgármester illetményének összege 2022. január 01. napjától havi 975.000, - Ft. A Képviselő-testületnek a döntés meghozatala tekintetében nincs mérlegelési jogköre, az illetmény összegét törvény állapítja meg.

Az Mötv. 71. § (6) bekezdése értelmében a főállású polgármester, a társadalmi megbízatású polgármester, a megyei önkormányzat közgyűlésének elnöke havonta az illetményének, tiszteletdíjának 15 %-ában meghatározott költségtérítésre jogosult.

A polgármester 2022. január 01. napjától havi 146.250, - Ft összegű költségtérítésre jogosult.

A fentiek alapján javasolom, hogy a Képviselő-testület Domonyi László polgármester illetményének és költségtérítésének megállapításáról a határozat-tervezetben foglaltaknak megfelelően döntsön.

**Kiskőrös, 2022. január 18.**

 **dr. Turán Csaba s.k.,**

**jegyző**

**HATÁROZAT-TERVEZET**

A Képviselő-testület

1. Magyarország helyi önkormányzatairól szóló 2011. évi CLXXXIX. törvény 71. § (4) bekezdés f) pontja alapján Domonyi László polgármester illetményét 2022. január 01. napjától havi 975.000,- Ft összegben állapítja meg.

2. megállapítja, hogy Magyarország helyi önkormányzatairól szóló 2011. évi CLXXXIX. törvény 71. § (6) bekezdése alapján, Domonyi László polgármester 2022. január 01. napjától illetményének 15 %-ában meghatározott összegben havi 146.250, - Ft költségtérítésre jogosult.

**Felelős:** jegyző

**Határidő:** azonnal